ၽူးဝိၼ်း တင်ႈသၵ်းယိုၼ်း

ၽူးဝိၼ်း တင်ႈသၵ်းယိုၼ်း (ထႆး: ภูวินทร์ ตั้งศักดิ์ยืน ; ၶႄႇ: 陈普明; ၵိူတ်ႇ 2003 ၸူႇလၢႆႇ 5 ) ၼႆႉ ပဵၼ်ၸၢႆးၸိူင်းထႆး ဢၼ်မီးတႂ်ႈ GMMTV ၼၼ်ႉယဝ်ႉ။ ၽူဝိၼ် ၼႆႉ မၼ်းလႆႈတႄႇ ၵၢၼ်လဵင်ႉတွင်ႉမၼ်း ၼင်ႇ ၸၢႆးၸိူင်းလုၵ်ႈဢွၼ်ႇ၊ တႄႇပိုတ်ႇတူဝ် တီႈၼႂ်း တရႃႇမႃႇ ငဝ်းႁၢင်ႈသဵင်ယဝ်ႉ။ လွင်ႈၸိုဝ်ႈလိုဝ်းလင်မၼ်း လႆႈမႃႈ မိူဝ်ႈမၼ်းလဵၼ်ႈၸိူင်း ပႃပူၼ်ႉၾႃႉ ဢၼ်ပဵၼ်ၸိူင်းၽူႈၸၢႆးႁၵ်ႉၵၼ် ဢၼ်လႆႈႁူၼ်ႉၼူဝ် ဢၼ်ဢွၵ်ႇမႃး မိူဝ်ႈပီ 2021 ၼၼ်ႉသေ မၼ်းလႆႈၶဝ်ႈလဵၼ်ႈပႃး ပဵၼ်ထၢၼ်ႈႁူဝ်ၼႃႈၸိူင်း ဢၼ်ပဵၼ်တူဝ်ၸိူင်း ပီပထဝီ ၼၼ်ႉယဝ်ႉ။

 ၸၢတ်ႈပၢၼ်မိူဝ်ႈၸဝ်ႈ လႄႈ ပၢႆးပႆႇၺႃႇ 
ၽူဝိၼ်ၼႆႉ ၵိူတ်ႇတီႈ ၵုင်းထဵပ်ႈ မိူဝ် ပီ 2003 ၸူႇလၢႆႇ 5 ၼၼ်ႉယဝ်ႉ။ ဝၢႆးသေမၼ်းသုတ်းၵၢၼ်ႁဵၼ်း ၸၼ်ႉဢွၼ်ႇ မၼ်းသေ ပီသီႇၼၼ်ႉ လႆးတႄႇဢဝ်ၵၢၼ်ႁဵၼ်းၸၼ်ႉငဝ်ႈမၼ်း တီႈ ႁူင်းႁဵၼ်းဢႅတ်ႉၵွတ်ႉၵူႈၸိုင်ႈမိူင်း ၵုင်းထဵပ်ႈ၊ ႁူင်းႁဵၼ်း ၸၼ်ႉၵၢင် လႄႈ ၸၼ်ႉသုင်မၼ်းတႄႉ လႆႈၶိုၼ်ႈတီႈ ႁူင်းႁဵၼ်းရူမ်းရူတီႈၵူႈၸိုင်ႈမိူင်း တေႃႇထိုင် ၸၼ်ႉ 11ယဝ်ႉ။ မၼ်းလႆႈ တီႇပလူဝ်ႇမႃႇ GED သေၵေႃႈ မၼ်းတၢင်ႇသဵၼ်ႈမၢႆၸူး ၸၼ်ႉၸွမ်မႁႃၶျူးလႃးလူင်းၵွၼ်းယဝ်ႉ။ ယၢမ်းလဵဝ်တႄႉ မၼ်းတိုၵ်ႉႁဵၼ်းဢဝ် ထၢၼ်ႈဢိၼ်ႇၵျိၼ်ႇၼီႇယႃႇ၊ ဢၼ်ပဵၼ် ၵၢၼ်ႁဵၼ်းပိူင်လူင် တီႈ ၵၢၼ်ဢိၼ်ႇၵျိၼ်ႇၼီႇယႃႇ ၽၢႆႇလွၼ်ႉၶၢဝ်ႇ လႄႈ လွင်ႈၵပ်းသိုပ်ႇ (ပရူဝ်ႇၵရမ်ႇ ၵူႈၸိုင်ႈမိူင်း) ၼၼ်ႉယူႇ။

 ၵၢၼ်လဵင်ႉတွင်ႉ 
 2014–2016: တႄႇမႃးၼင်ႇ ၸၢႆးငဝ်းဢွၼ်ႇ 
ၽူးဝိၼ်းၼႆႉ တႄႇပိုတ်ႇတူဝ်မႃး တီႈၼႂ်း ၸိူင်းတရႃႇမႃႇငဝ်းႁၢင်ႈသဵင် မိူဝ်ႈဢႃႇယု လႆႈ သိပ်းဢဵတ်ႇၶူပ်ႇၼၼ်ႉယဝ်ႉ။ မၼ်ၼႄတူဝ်မႃး တီႈၼႂ်း ၸိူင်းတရႃႇမႃႇငဝ်းႁၢင်ႈသဵင် မၼ်း ဢၼ်လႆႈၸိုဝ်ႈဝႃႈ Sunshine My Friend (2014) ၼၼ်ႉယဝ်ႉ။ တႄႇဢဝ်မိူဝ်ႈၼၼ်ႉမႃး လႆႈလဵၼ်တူဝ်ၸိူင်းဢွၼ်ႇ ဢၼ်ပဵၼ်တူဝ်ၼမ်း တီႈၼႂ်း ၸိူင်းတရႃႇမႃႇငဝ်းႁၢင်ႈသဵင် Neung Nai Suang (2015), Mafia Luerd Mungkorn (2015), Sane Rai Ubai Rak  (2016)။ ယဝ်ႉၵေႃႈ မၼ်းၶဝ်ႈပႃးတီႈၼႂ်း တရႃႇမႃႇၽဵင်း "The Sound of Music" ၵႃႈတီႈ ႁူင်းၼႄၸိူင်း မိူင်းထႆးရၶျတလၢႆး ၼၼ်ႉယဝ်ႉ။

 2019-2021: ၸိုဝ်းလိုဝ်းလင်မႃး 
တီႈၼႂ်း သီးရီး ယွၼ်ႉပိူဝ်ႈ မႂ်းပဵၼ်မၢဝ်ႇၵဝ် (2019) ၼၼ်ႉ ၽူးဝိၼ်း လႆႈၶဝ်ႈလဵၼ်ႈပဵၼ် ထၢၼ်ႈပိူင်လူင်သေ လႆႈလဵၼ်ႈပဵၼ် မွၼ်း။ ဝၢႆးသေၼၼ်ႉ မၼ်းၶဝ်ႈပဵၼ်ပႃး ထၢၼ်ႈပိူင်လူင် တီႈၼႂ်း သီးရီးၾၼ်တသီႇ ပၢႆးသၢႆႈ The Gifted: Graduation (2020)ၼၼ်ႉယဝ်ႉ။ မၼ်းၶဝ်ႈလဵၼ်ႈမႃးၼင်ႇ တူဝ်ၸိူင်းထူၼ်ႈသၢမ်သေ မၼ်းမီးဝႆႉၼမ်ႉၵတ်ႉ ဢၼ်ဢၢၼ်ႇႁူႉၸႂ်ပိူၼ်ႈ ၼၼ်ႉယဝ်ႉ။ ယဝ်ႉၵေႃႈ ၼႂ်း ပီ 2021 ၼၼ်ႉ မၼ်းၶဝ်ႈလဵၼ်ႈ တူဝ်ၸိူင်းပိူင်လူင် ဢၼ်ပဵၼ် သီးရီးႁူၼ်ႉၼူဝ် ပႃပူၼ်ႉၾႃႉ ၼၼ်ႉယဝ်ႉ။

 2022-present: လွင်ႈဢွင်ႇမၢၼ် 
ၼွၵ်ႈသေ ပရေႃးၵျႅတ်ႉ BL (Boys love) သေ ဢၼ်လႆႈမီးၸိုဝ်ႈသဵင်မႃးၼႆႉ ၽူးဝိၼ်း လႆႈၶဝ်ႈလဵၼ်ႈပႃးတီႈၼႂ်း သီးရီးတၢင်ႇဢၼ် မိူၼ်ၼင်ႇ The Warp Effect (2022) ဢၼ်မၼ်းလႆႈလဵၼ်ႈၸိူင်းဝႆႉၼင်ႇ တူဝ်ၸိူင်းမၢဝ်ႇၸၢႆးသိၵ်ႉႁိၵ်ႉ ဢၼ်လႆႈၸိုဝ်ႈဝႃႈ ဢၢႆႉ ၼၼ်ႉယဝ်ႉ။

ဝၢႆးသေ လွင်ႈဢွင်ႇမၢၼ် ၶွင် ပႃပူၼ်ႉၾႃႉ (2021) ဢိၵ်ႇတင်း ၽူႈၽၢၵ်ႈၵၢၼ်ၸိူင်းမၼ်း ပွၼ်း ၼရဝိတ်ႉ လိူတ်ႉရတ်ႉၵူဝ်းသုမ် ၶႃတင်းသွင် လႆႈၶိုၼ်းၶဝ်ႈပႃးၼႂ်း သီးရီးငဝ်ႈတိုၼ်း ၶွင် GMMTV ဢၼ်ပဵၼ် ဢူၺ်းၵေႃႉၼႆႉ ၵေႃႉလဵဝ် (2022) သေ လႆႈလဵၼ်ႈပဵၼ်တူဝ်ၸိူင်းပိူင်လူင်မႃးယဝ်ႉ။ တွၼ်ႈတႃႇႁဵတ်းပၢင်ယုၵ်ႉယွင်ႈ ဢၼ်ပဵၼ် တွၼ်ႈထိလိုၼ်းသုတ်း ၶွင်သီးရီးၼၼ်ႉ၊ ဢၼ်ပဵၼ်ပၢင်ႁူပ်ႉထူပ်းၶိုၵ်ႉတွၼ်း ဢၼ်ႁူပ်ႉထူပ်းၵၼ်တင်း ၽူႈပၼ်ႁႅင်းၶဝ် လႆႈၸတ်းႁဵတ်းမႃး မိူဝ်ႈ ပီ 2023 ၾႅပ်ႇဝႃႇရီႇ 28 ၼၼ်ႉယဝ်ႉ။ တီႈပၢင်ပွႆးႁူပ်ႉထူပ်းၵၼ်ၼၼ်ႉ မၼ်း လႄႈ ပွၼ်း ၼရဝိတ်ႉၶဝ် လႆႈၶိုၼ်ႈႁွတ်ႈမႃးႁူမ်ႈၵၼ် ၼင်ႇ ၵူႈပိူင်ႈလူင်၊ ဢိၵ်ႇတင်းၽူႈလဵၼ်ႈၸိူင်းႁူမ်ႈၵၼ် ၽိူတ်ႉ တၼၽူၼ် သုၶုမ်ၽၼ်ထၼႃႉသၢၼ်
၊ ၶျိမူၼ်ႈ ဝၶျိရဝိတ်ႉ ရိူင်ႇဝိဝတ်ႉ၊ ပဝိၼ်း ၵုၼ်ၵႃရၼ်ယဝိတ်ႉ၊ လႄႈ ၸဵၼ် ဝၼ်ဝိဝူၼ် ၸဵၼ်ၼၸယမႄထီ ၸိူဝ်းၼၼ်ႉယဝ်ႉ။

ၽူးဝိၼ်း လႆႈႁူမ်ႈသၢင်ႈပႃးတီႈၼႂ်း သီးရီးၶိုၵ်ႉတွၼ်း ဢၼ်ႁွင်ႉဝႃႈ  Our Skyy 2 (2023) သေ လႆႈၽၢၵ်ႈၵၼ်တင်း ပွၼ်း ၼရဝိတ်ႉ ၼင်ႇၵဝ်ႇ။ သီးရီးဢၼ်ၼႆႉ ၶဝ်ႈပႃး ၸိူဝ်းပဵၼ် ၵူႈပီႇဢႄႇလ် ဢၼ်မႃးတီႈ GMMTVသေ မၼ်တေၶဝ်ႈပႃး တွၼ်ႈထိၶိုၵ်ႉတွၼ်း သွင်တွၼ်ႈ ဢၼ်ပဵၼ် သီးရီးပီႇဢႄႇလ်လိုၼ်းသုတ်း ၶွင်ၶဝ်ၼၼ်ႉယဝ်ႉ။ တီႈၼႂ်း သီးရီး ဢူၺ်းၵေႃႉၼႆႉ ၵေႃႉလဵဝ် (Never Let Me Go) ၼၼ်ႉ ၽူးဝိၼ်း လႆႈလဵၼ်တူဝ်ၸိူင်းဢၼ်ပဵၼ် ၼိုင်ႈလဵဝ် ၵဵတ်ႇတရၵုၼ်မႄထီ ၼၼ်ႉယဝ်ႉ။ သီးရီးၼႆႉ တိုၵ်ႉမီးဝႆႉၼႂ်း ၸၼ်ႉၵၢၼ်ထႆႇယူႇ၊ ၵူၺ်းၵႃႈဝၼ်ႃႈ ဝၼ်းပိုၼ်ဢွၵ်ႇမၼ်းတႄႉ ဢမ်ႇပႆႇလႆႈမၵ်းမၼ်ႈ။

ၼႂ်းပီၼၼ်ႉၼင်ႇၵဝ်ႇ ၽူးဝိၼ်း လႆႈပိုတ်ႇတူဝ်ငဝ်းတူင်ႉမၼ်း ဢၼ်ပဵၼ် ႁုၼ်ႇပယူၼ်း (2023)၊ ဢၼ်ပဵၼ်ၸိူင်းၽီၽဵတ်ႇ ဢၼ်လီၵူဝ်ႇ ဢၼ်ပဵၼ် လွင်ႈတိတ်းႁုၼ်ႁၢင်ႈၵူၼ်းတၢႆႇၵႂႃႇ မိူင်းထႆး ၼၼ်ႉ ႁဵတ်းပဵၼ်ပိုၼ်ႉၸိူင်းဝႆႉၼၼ်ႉယဝ်ႉ။ မၼ်းလဵၼ်ၸိူင်းဝႆႉၼင်ႇ တူဝ်ၸိူင်း ထမ်း၊ ဢၼ်လဵၼ်ႈပဵၼ် ၼမ်းၸိူင်း ၵေႃႉဢၼ်ဢွၵ်ႇၶၢဝ်းတၢင်းမႃးၵႆ တွၼ်ႈတႃႇ ထူပ်းၵၼ်တင်း ၼွင်ႉမၼ်း ဢၼ်ပဵၼ်မုၼ်ၸဝ်ႈ ဢၼ်မီးဝႆႉတီႈၼႂ်း ထိူၼ်ႇလွႆလိုၵ်ႉသေ ဝၢႆးလင်မႃး တူဝ်မၼ်းၵေႃႈ လႆႈထူပ်းၺႃး သၢႆငၢႆ ပူၼ်ႉလိူဝ်သၽႃႇဝ ၼၼ်ႉယဝ်ႉ။ ၵူၺ်းၵႃႈဝႃႈ ငဝ်းတူင်ႉၼၼ်ႉ ယွၼ်ႉပိူဝ်ႈဝႃႈ ငဝ်းတူင်ႉၼၼ်ႉ မၼ်းႁပ်ႉလႆႈ ရဵတ်ႉ 20+ ၼႆလႄႈ ထုၵ်ႇႁၢမ်ႈယင်ႉဝႆႉလၢႆလၢႆဝၼ်း မိူဝ်ႈပႆႇထိုင် ဝၼ်းပိုၼ်ဢွၵ်ႇ တီႈ ပီ 2023 လိူၼ်မၢတ်ႉၶျ် 9 ဝၼ်းၼၼ်ႉယဝ်ႉ။ ဝၢႆသေ ၵၢၼ်ၶိုၼ်းမႄးပၼ်ၸၼ်ႉထၢၼ်ႈယဝ်ႉ၊ ငဝ်းတူင်ႉၼၼ်ႉ ၶိုၼ်းႁပ်ႉလႆႈ ၸၼ်ႉထၢၼ်ႈ 18+ ဢၼ်ထုၵ်ႇၶႂၢင်ႈပၼ် ဢၼ်မၵ်းမၼ်ႈဝၼ်းပိုၼ်ဢွၵ်ႇ တီႈ ပီ 2023 လိူၼ်ဢေႇပရႄႇ 12 ၼၼ်ႉယဝ်ႉ။ ငဝ်းတူင်ႉ ႁုၼ်ႇပယူၼ်း လႄႈ ၶျူမ်ၽယူၼ်း ၼႆႉ တေပိုၼ်ဢွၵ်ႇ ဝႃးသျိၼ်းမၼ်းတင်းသွင်ဢၼ် တီးၸၼ်ႉထၢၼ်ႈဢႃႇယု ဢၼ်ဢမ်ႇမိူၼ်ၵၼ်ၼၼ်ႉၼႆယဝ်ႉ။

ၼႂ်း ပီ 2023 လိူၼ်ဢေႇပရႄႇၼၼ်ႉ ၽူးဝိၼ်း လႆႈထုၵ်ႇပိုၼ်ႇၽၢဝ်ႇဝႃႈပဵၼ် ဢဵၵ်ႇသဵင် ၶွင် ၽူႈႁတ်းငၢၼ်မႂ်ႇ တီႈၼႂ်း ၵဵမ်း first-person shooter ဢၼ်ပဵၼ် Overwatch 2 ၼၼ်ႉယဝ်ႉ။ ၽူႈႁတ်းငၢၼ်မႂ်ႇ ၼႆႉမၼ်းပဵၼ်မႃး ဢၼ်ပဵၼ်တူဝ်ထႆးတႄႉ တီႈၼႂ်း တူင်ႇၵၢၼ်ၵဵပ်း သေ မၼ်းပဵၼ် တူဝ်ၸိူင်းၵထိူၺ် ဢၼ်ႁွင်ႉဝႃႈ Lifeweaver ဢၼ်ႁူႉဝႃႈ ၼိရၼ် "ပႂႃ" ၽိုၵ်းသႃမၼီး ၼၼ်ႉယဝ်ႉ။ ၽူးဝိၼ်း ၶၢမ်ႈပူၼ်ႉလႆႈ တီႈ လွင်ႈလပ်ႉတႃလိူၵ်ႈ ဢၼ်သွၵ်ႈႁႃ ၵူၼ်းထႆးပိုၼ်ႉတီႈ လႄႈ ဢၼ်လၢတ်ႈၵႂၢမ်းဢိင်းၵလဵတ်ႈလႆႈ ၽဵၼ်ႈလီ သေ တီႈၼႂ်းၼိူဝ်ႉၵႂၢမ်းၵဵမ်းၵမ်ႈၽွင်ႈၵေႃႈ ပႃးဝႆႉ ၽႃႇသႃႇမႄႈၼၼ်ႉယဝ်ႉ။ ၶၢဝ်ႇငၢဝ်း လွင်ႈပိုတ်ႇတူဝ် ဢဵၵ်ႇသဵင် တီႈၼႂ်းၵဵမ်းလိုဝ်းလင် ဢၼ်ပဵၼ်ၶွင် Blizzard Entertainment ၼၼ်ႉ ႁဵတ်းႁႂ်ႈပိူၼ်ႈႁူႉၸၵ်းၸိုဝ်ႈမၼ်းၵႂႃႇ တီႈၼႂ်းၵႄႈၵၢင် တူင်ႇဝိူင်းၵဵမ်းယူႇ။ တူဝ်ၸိူင်း ဢၼ် ဢဝ်သဵင်ၽူးဝိၼ်း လၢတ်ႈၼၼ်ႉ လႆႈပိုၼ်ဢွၵ်ႇမႃး မိူဝ်ႈ ပီ 2023 လိူၼ်ဢေႇပရႄႇ 12 (THA) ဢၼ်မႃး ႁူပ်ႉၵၼ်တင်း ပွႆးသၢင်းၵျၢၼ်ႇ ဢမ်ႇၼၼ် ပီမႂ်ႇထႆး ၼၼ်ႉယဝ်ႉ။

ပရေႃးၵျႅတ်ႉ ၶွင် ၽူးဝိၼ်း ဢၼ်တေမႃးထႅင်ႈတႄႉ တေပဵၼ် ၵေႃႉၵၢင်ၼႆႉ ပဵၼ်ႁိုဝ် Wednesday Club (2023) ၼၼ်ႉယဝ်ႉ။ တီႈၼႂ်း သီးရီးၼႆႉ မၼ်းတေၶဝ်ႈပႃးၼင်ႇ တူဝ်ၼမ်းၸိူင်း ဢၼ်လႆႈၸိုဝ်ႈဝႃႈ ၶုၼ် ၼၼ်ႉယဝ်ႉ။

 ၽွၼ်းငၢၼ်းငဝ်းတူင်ႉ 
 ၾိမ်ႇ 
 ပီ ၸိုဝ်ႈ ထၢၼ်ႈၸိူင်း မၢႆတွင်း  2023 ႁုၼ်ႇၽယူၼ်း ထမ်း ၼမ်းၸိူင်း

 ငဝ်းႁၢင်ႈသဵင် 
 ပီ ၸိုဝ်ႈ ထၢၼ်ႈၸိူင်း မၢႆတွင်း ၶွင်ႉငဝ်းႁၢင်ႈသဵင်  2014 Sunshine My Friendၶႅၵ်ႇ Mono 29 2015 Neung Nai Suang ယၢင်းပူႇသထႃးChannel 3 Luerd Mungkorn : Kratingယၢင်းသူင်းၵလူတ်ႇ  Luerd Mungkorn : Hong 2016 Sane Rai Ubai Rak ယၢင်းတထထၢတ်ႉသ် PPTV 2018 Cause You're My Boyမွၼ်း ၼမ်းၸိူင်း One 31  Our Skyyၵႅမ် Line TV Original2019 The Charming Step Mom ၼမ်ႉၾႃႉGMM25  Dark Blue Kiss မွၼ်း ၶႅၵ်ႇ2020 My Bubble Tea ဝၢႆႇၾၢႆႇ ၵႅမ် One 31  The Gifted: Graduation ထမ်းရူင်ႈ "တိူတ်ႉ" တႄႇတရတ်ႉၼမ်းၸိူင်းGMM25 2021 ပႃပူၼ်ႉၾႃႉ ပထဝီ "ပီ" ၽႃၼိၶျၽၼ်း 2022 The Warp Effect ဢၢႆႉ ၵႅမ်  Never Let Me Go ၼိုင်ႈလဵဝ် ၵဵတ်ႇတရၵုၼ်မႄထီၼမ်းၸိူင်း 2023 Our Skyy 2 Never Let Me Go  Wednesday Club Kun2024 ႁဝ်းႁႃးႁၵ်ႉၵၼ် ၽိမ်  Summer Night လုၼ်ႈ  TBA Scarlet Heart Thailand  

 ၽဵင်း 
 ပီ ၸိုဝ်ႈ ထၢၼ်ႈၸိူင်း မၢႆတွင်း  2015 The Sound of Music (မိူင်းထႆး)  ၾရီႇတြိၶျ် ၵႅမ်

 လွင်ႈပိုတ်ႇတူဝ် မိဝ်းၸိၵ်ႉ ဝီႇတီႇဢူဝ်ႇ 
 ပီ ၸိုဝ်ႈၽဵင်း ၸဝ်ႈပၢႆးမွၼ်း မိၵ်ႈ မၢႆတွင်း  2022 Together Absolutely ဢေတႃႉ ဢူဝ်ႇလမ်းပိၵ်ႉၶိုၵ်ႉတွၼ်း မိူင်းထႆး All Kill ပရသၢၼ် Kiddo Recordsแดนซ์อัพมู้ด (တၢင်းၵႃႈၵူၺ်း) Violette Wautier ပိုၼ်ၶၢဝ်ႇပၢႆးမၢၵ်ႈမီး မိဝ်းၸိၵ်ႉ ဝီႇတီႇဢူဝ်ႇ

 ႁူတ်ႇသတိင်း 
 ပီ ၸိုဝ်ႈ ၸဝ်ႈပၢႆးမွၼ်း ၶွင်ႉငဝ်းႁၢင်ႈသဵင် မၢႆတွင်း  2022 Little Big World with Pond Phuwin ပွၼ်း ၼရဝိတ်ႉ GMMTV သီးရီးဝႅပ်ႉ

 ပိုၼ်ၽၢဝ်ႇပၢႆးမၢၵ်ႈမီး ငဝ်းႁၢင်ႈသဵင် 
ပီၸိုဝ်ႈၸဝ်ႈပၢႆးမွၼ်းမၢႆတွင်း 2020 AIS 5G Galaxy S20 FE Ally Achiraya, ဢွပ်ႉၾ် ၸုမ်ပူဝ်, Prim Chanikarn 2023Dance Shower FoamViolette Wautier 

ဢဵၵ်ႇသဵင်
 ပီ ၸိုဝ်ႈ ထၢၼ်ႈၸိူင်း မၢႆတွင်း2023Overwatch 2Lifeweaver/ၼိရၼ် "ပႂႃ" ၽိုၵ်းသႃမၼီးဝႃးသျိၼ်း ၽႃႇသႃႇဢိင်းၵလဵတ်ႈ

 တိသ်ၵူဝ်ႇၵရပ်ႇၽီႇ (ဢတ်းသဵင်) 
 ပီ ၸိုဝ်ႈၽဵင်း ၸဝ်ႈပၢႆးမွၼ်း မိၵ်ႈ မၢႆတွင်း  2022 Soo Sa တင်း သိင် ႁႃရိတ်ႉ၊ ၾဵတ်း ပတ်ႉထတူၼ်း GMMTV Records OST Cause You're My BoyLiving For YouGMMTV RecordsOST Never Let Me Go 2023Safe Zone (ဝသ. ၽူးဝိၼ်း)GMMTV RecordsOST The Warp Effect รูปลับรหัสวาร์ปCome Closer (ဝသ. ၵႃႇဝႃႇ)တင်း တုၺ် ၶျႆးယထွၼ်းGMMTV RecordsALPHA Xร้อยฤดูหนาว (100 ၶၢဝ်းၵတ်း)တင်း ပွၼ်း ၼရဝိတ်ႉGMMTV Recordsၵေႃႉလဵဝ် 

 ၵၢၼ်လဝ်ႇမူၼ်ႈ လၢႆႉၾ်သူတ်ႇ 
 ပီ ၸိုဝ်ႈ ၸဝ်ႈပၢႆးမွၼ်း ဢွင်ႈတီႈၸတ်းၵၢၼ် 2019Y I LOVE YOU FAN PARTY 2019ၸဝ်ႈပၢႆးမွၼ်း GMMTVThunder Dome, မိူင်းထွင်းထႃးၼီး2021FISH UPON THE SKY Live Fan Meetingပွၼ်း ၼရဝိတ်ႉ၊ ၼီႇယူဝ်ႇ၊ လူးဝိတ်ႉ၊ မိသ်Live streaming2022Feel Fan Fun Camping Concertဢၢတ်ႉ၊ မိသ်၊ ပွၼ်း၊ ၸူင်ႈ၊ တင်ႉႁူင်းယူႇၼီႇယႅၼ်ႇ၊ ယူႇၼီႇယႅၼ်ႇမေႃး 2023POND PHUWIN 1st Fan Meeting in Tokyoပွၼ်းHokuto Pia Sakura HallPOND PHUWIN 1st Fan Meeting in Cambodiaပွၼ်းMajor Cineplex by Smart (AEON MALL MEAN CHEY)Pond Phuwin : Miracle in April in Vietnamပွၼ်းDistrict 10 Cultural CenterLove Out Loud Fan Fest 2023 : LOVOLUTION ဢၢတ်ႉ၊ မိသ်ႉ၊ ဢူမ်၊ ၼၼူၼ်း၊ ပွၼ်း၊ ၽၢတ်ႉ၊ ၶဝ်ႈတၢင်း၊ ၸူင်ႈ၊ တင်ႉ၊ ၽူတ်ႉ၊ ပုၵ်ႉၶ်၊ ၵျိမ်ႇမီႇ၊ သီး၊ ၵျႅၼ်ႇမၼၢႆႇ၊ ၾူတ်ႉရၢႆႇယႄႇ ပႃႇရႃႇၵွၼ်ႇ ႁေႃး

 လၢင်းဝၼ်း လႄႈ လွင်ႈငႃၸိုဝ်ႈ 
ပီလၢင်းဝၼ်းထၢၼ်ႈၵၢၼ်ဢၼ်ထုၵ်ႇငႃၸိုဝ်ႈၽွၼ်းဢၢင်ႈဢိင်2021Nation-Building Youth AwardPreserving arts, culture and performanceNontalee SiamThe son make reputation for the nation2022လၢင်းဝၼ်း Kazz 2022ၵူၼ်းၼုမ် ၶွင် ၼိုင်ႈပီလၢင်းဝၼ်း ၵၼေးသျ ပွၵ်ႈၵမ်း 10Rising star outstanding actorsပႃပူၼ်ႉၾႃႉ

 ႁဵင်းၵွင်ႉ ၽၢႆႇၼွၵ်ႈ 
 Phuwin Tangsakyuen တီႈ ဢိၼ်ႇသတႃႇၵရမ်ႇ
 Phuwin Tangsakyuen တီႈ ထဝိတ်ႉတႃႇ
 Phuwin Tangsakyuen တီႈ ဝူၺ်ပူဝ်


ဢၢင်ႈဢိင်

ပိူင်ထၢၼ်ႈ:ၸဝ်ႈပၢႆးမွၼ်းထႆး
ပိူင်ထၢၼ်ႈ:ၸၢႆးငဝ်းထႆး ပီႁူဝ်ပၢၵ်ႇ 21
ပိူင်ထၢၼ်ႈ:ၸဝ်ႈပၢႆးမွၼ်း GMMTV
ပိူင်ထၢၼ်ႈ:ၵူၼ်းၸၼ်ႉၸွမ် မႁႃၶျူးလႃးလူင်းၵွၼ်း